open-index/open-wikipedia-markdown huggingface dataset:
Hilisbarokk

**Hilisbarokk** oli periood barokiajastu lõpus, laias laastus aastatel 1770–1790.

1770.–1790. aastatel hakkas barokk tasapisi segunema antiikeeskujudel põhinevate rangemate vormidega, mis olid varem taandunud lopsakuse ees. 

Hilisbaroki tunnusjooned arhitektuuris:
* tumedad liigendatud seinapinnad asendusid suurte ja heledatega;
* aknad muutusid kitsamaks ja kõrgemaks;
* hoonetele ilmusid Vana-Kreeka ja Vana-Rooma eeskujul sambad, kolmnurkfrontoonid ja portikused.

Varasemad hooned, kus domineerivad mõningate klassitsismi elementidega segunenud baroklikud jooned, liigitatakse hilisbaroki alla. Kui klassitsistlikud vormijooned on saanud hoones juba juhtiva koha, säilitades samas osa barokseid elemente, tavatsetakse hoonet nimetada varaklassitsistlikuks. Piir hilisbaroki ja varaklassitsismi vahel on väga suhteline, näiteks paljusid mõisahooneid on lahterdatud mitmeti.

## Hilisbarokk Eestis
Nimetatud kahe stiili elemente sisaldavaid mõisahooneid püstitati Eestis peamiselt aastatel 1770–1800, vähesel määral jäid mõned baroksed detailid püsima ka hiljem. Arvuliselt on neid oluliselt rohkem kui stiilipuhtaid barokkhooneid, sest 1760. aastatel hoogustunud mõisate ehitustegevus saavutas ühe kõrgaja just veidi enne 1800. aastat.

Tänapäevani säilinud hilisbarokiaegseid mõisahooneid: Seidla, Roosna-Alliku, Kiltsi, Sagadi, Rägavere, Vatla, Helme, Peningi (varemeis), Anija (ehitusaasta järgi oma stiili hiliseim).
Demjansk

**Demjansk** on alev ja linna-asundus Venemaal Novgorodi oblastis, Demjanski rajooni keskus. Asub Valdai kõrgustiku põhjaserval Pola lisajõe Javoni ääres.

Alevis on umbes 5000 elanikku.

Demjanskit on kroonikates mainitud esimest korda nimega **Demon** 1406. aastal. 1824–1927 oli Demjansk linn.

## Välislingid
* Demjanski koduleht (*vene keeles*)
Eldur Parder

**Eldur Parder** (10. august 1928 Tartu – 30. mai 2003) oli eesti poliitik, VIII Riigikogu liige.

Ta alustas kooliteed Tartus ja jätkas õpinguid Tallinna Ehitus- ja Mehaanikatehnikumis. Ta osales skaudiliikumises ja pärast selle keelustamist aastal 1944 liikumise illegaalses vormis arreteerimiseni aastal 1947. Eesti NSV Ülemkohus mõistis talle Vene NFSV Kriminaalkoodeksi §5810 ja §5811 järgi 10 aastat vabadusekaotust. 1958. aastani oli ta asumisel Komimaal Intas.

Eestis asus ta tööle Põlva KEK-i töödejuhatajana, seejärel Otepää autoremonditehase peamehaanikuna ja aastatel 1968–1975 Valga rajooni "Esimese Mai" kolhoosi peainsenerina. Ta lõpetas aastal 1967 töö kõrvalt Valga kaugõppekeskkooli ja aastal 1972 mittestatsionaarselt Eesti Põllumajanduse Akadeemia mehhaniseerimisteaduskonna. Aastatel 1975–1979 oli ta Valga EPT automajandi ülem, aastatel 1979–1982 oli ta Hummuli sovhoosi garaažijuhataja, aastatel 1982–1990 Valgamaa Põllumajandusliku Õppekeskuse juhataja.

Aastast 1988 oli ta Hummulis Rahvarinde tugirühma volinik, aastast 1990 Rahvarinde Valgamaa volikogu liige. Samuti oli ta aastatel 1988–1991 Valgamaa Talupidajate Liidu volikogu esimees, aastast 1991 oli ta Eestimaa Talupidajate Keskliidu esimees. Ta valiti veebruaris 1990 Eesti Kongressi saadikuks ja märtsis 1990 Eesti Vabariigi Ülemnõukogu liikmeks. Ülemnõukogus olles kuulus maaelu- ja haldusreformikomisjoni, ta osales maaelu puudutavate seaduseelnõude koostamises.

## Tunnustus
*2002 Riigivapi V klassi teenetemärk

## Kirjandus
* Kes on kes Eesti poliitikas 1988–1992. Eesti Entsüklopeediakirjastus. Tallinn 1992
Laibast pruut

**"Laibast pruut"** (inglise keeles "Corpse Bride") on Tim Burtoni 2005. aastal esilinastunud animafilm.

## Süžee
Filmi tegevus toimub 19. sajandil Euroopas. Film jutustab loo Victorist (Johnny Depp), kes pärast luhtunud pulmaproovi läheb metsa oma vannet harjutama, kuid õnnetuseks palub ta metsas salapärase koolnud mõrsja (Helena Bonham Carter) kätt, kes oli oodanud seda hetke juba kaua. Victori tõeline pruut Victoria (Emily Watson) ootab teda õnnetuna maapealses riigis. Kuigi elu surnuteriigis on särtsakas ja lõbus, mõistab Victor peagi, et mitte miski ei suuda teda tõelisest armastusest eemal hoida. See on klassikalises Burtoni stiilis lugu lootusest, romantikast ja vägagi värvikast surmajärgsest elust.

## Peaosatäitjad
* Johnny Depp (Victor Van Dorti hääl)
* Paul Whitehouse (William Van Dorti hääl)
* Tracey Ullman (Nell Van Dorti hääl)
* Helena Bonham Carter (Emily hääl)
* Emily Watson (Victoria Evergloti hääl)
* Albert Finney (Lord Finis Evergloti hääl)
* Joanna Lumley (Leedi Maudeline Evergloti hääl)
* Richard E. Grant (Lord Barkis Bitterni hääl)
* Christopher Lee (Pastor Gallswellsi hääl)
Roger Meddows Taylor

**Roger Meddows Taylor** (sündinud 26. juuli 1949 Dersinghamis Norfolkis Inglismaal) on inglise trummar, laulja ja helilooja.

Ta sai tuntuks ansambli Queen trummarina.
Roger Andrew Taylor

**Roger Andrew Taylor** (sündinud 26. aprillil 1960 Birminghamis) on inglise muusik.

Ta on tuntud rokkansambli Duran Duran trummarina.
Animatöör

**Animatöör** on inimene, kelle tööks on ürituste korraldamine. Inimesed, kes organiseerivad meelelahutust, korraldavad klientide puhkusi ning on tegevusjuhendajaks nii lastele kui nende vanematele. Sarnane eriala on rekreatsioonikorraldus.
Butafoor

**Butafoor** on inimene, kes valmistab ehtsaid objekte matkivaid esemeid (butafooriat) eelkõige teatrietendustel ja filmides, aga ka mujal ehtsate asemel kasutamiseks.

Butafoorid töötavad peamiselt teatrites ja filmide loomeprotsessis. Butafoori ülesandeid võivad seal täita ka teatrikunstnik, filmikunstnik, dekoraator, rekvisiitor, lavameister ja mõned teised.

## Eesti butafoore
* Ain Austa 
* Silvi Kard
* Terje Kiho
* Sirje Kolpakova 
* Eino Kõiv
* Aleksandr Karzubov
* Andres Lindok
* Arvo Lipping
*Vambola Mets
* Indrek Ots
* Leenamari Pirn
* Mart Raja 
* Kersti Rattus
* Marika Raudam
* Eino Reinapu
* Stina Tiigimäe
* Innari Toome
Lobamba

**Lobamba** on linn Svaasimaal Hhohho ringkonnas, Svaasimaa traditsiooniline pealinn. Linn asub riigi ametlikust pealinnast Mbabanest 16 km kaugusel. Lobambas asub riigi parlament ja kuninga ema residents.
Sandy (orkaan)

**Orkaan Sandy** oli orkaan Kariibi merel ja USA idarannikul, mis tegutses 22.–30. oktoobrini 2012.

Tegemist on ühe suurima USA-d tabanud tormiga, mis kattis kolmandiku riigist.
Tormi teele jäi umbes 50 miljonit inimest.

Sandy nõudis vähemalt 92 inimohvrit, neist 53 Haitil.
Orkaan tekitas ulatuslikke üleujutusi New Yorgis ja New Jersey osariigis.
Enam kui viis miljonit inimest jäi elektrivooluta, ühistransport ei liikunud ja lennud tühistati.

## Välislingid
*Torm purustas New Jersey kaitsetammi, Delfi, 30. oktoober 2012
*Obama kuulutas New Yorgi ja New Jersey osariikide osad katastroofipiirkondadeks, Delfi, 30. oktoober 2012
*Orkaan Sandy majanduslik kahju võib ulatuda 20 miljardi dollarini, Delfi, 30. oktoober 2012
*SUUR GALERII: Supertorm Sandy ja selle kahjustused USA idarannikul, Delfi, 30. oktoober 2012
*FOTOD: Sandy laastas USA idarannikut põhjalikult: mida ei võtnud vesi, võttis tuli, Delfi, 30. oktoober 2012 
*Sandy ohvrite arv tõusis USA-s 92-ni, Delfi, 2. november 2012
*Obama küsis kongressilt Sandy tagajärgede leevendamiseks 60 miljardit, Delfi, 8. detsember 2012 
*USA esindajatekoda kiitis heaks 51 miljardi eraldamise supertorm Sandy järgseks abiks, Delfi, 16. jaanuar 2013
Robert Lefkowitz

**Robert Joseph Lefkowitz** (sündinud 15. aprillil 1943 New Yorgis) on Ameerika Ühendriikide arstiteadlane ja biokeemik. 2012. aastal pälvis ta koos Brian Kobilkaga Nobeli keemiaauhinna töö eest G-valguga seotud retseptorite uurimisel.

Robert Lefkowitz kaitses 1966. aastal Columbia Ülikooli ravi- ja kirurgiakolledžis meditsiinidoktori väitekirja. Ta töötab Duke'i Ülikoolis meditsiini- ja biokeemiaprofessorina.

## Tunnustus
*1994 – valiti USA Meditsiiniakadeemia liikmeks
*2007 – Shaw' auhind eluteadustes ja meditsiinis

## Välislingid
* Robert Lefkowitz Nobeli auhinna lehel
*Olga Mazina, Laura Herm, Ago Rinken: Raku kõrvade keemia, Sirp, 26. oktoober 2012
Brian Kobilka

**Brian Kent Kobilka** (sündinud 30. mai 1955 Little Fallsis Minnesotas) on Ameerika Ühendriikide biokeemik. 2012. aastal sai ta koos Robert Lefkowitziga Nobeli keemiaauhinna töö eest G-valguga seotud retseptorite uurimisel.

Brian Kobilka lõpetas Minnesota Dulthi Ülikooli keemia ja bioloogia eriala bakalaureusekraadiga ning sai meditsiinidoktorikraadi Yale'i Ülikoolist. Ta oli järeldoktor Duke'i Ülikoolis, kus tema juhendaja oli Robert Lefkowitz, ja uurija Stanfordi Ülikoolis. Aastail 1989–2003 oli ta uurija Howard Hughesi nimelises Meditsiiniinstituudis. 

2012. aasta seisuga töötab ta professorina Stanfordi Ülikooli Meditsiinikooli molekulaar- ja rakufüsioloogia ja -meditsiini osakonnas.

## Välislingid
* Brian Kobilka Nobeli auhinna lehel
*Olga Mazina, Laura Herm, Ago Rinken: Raku kõrvade keemia, Sirp, 26. oktoober 2012
Tähe perepäevad

**Tähe perepäevad (TÄPE)** on Teadusbussi ja Eesti Füüsika Seltsi korraldatavad teadust tutvustavad perepäevad kõigile huvilistele. Perepäevade jooksul tehakse katseid ja räägitakse nii atmosfääri, mustkunsti, tule, inimese, gaaside, energia, värvide ja füüsika teemadel.

Nimetus "Tähe perepäevad" tuleneb asukohast – aadressil Tähe 4 asub Tartu Ülikooli füüsika õppehoone. 

Tähe perepäevi on korraldatud 1990. aastate lõpust. Kui varem toimusid Tähe perepäevad sügisel, siis nüüd toimuvad need kevadisel koolivaheajal.

## Välislingid
* Tähe perepäevad
Mladen Kiselov

**Mladen Kiselov** (bulgaaria keeles *Младен Илиев Киселов*; 11. juuni 1943 Ruse – 29. oktoober 2012) oli bulgaaria lavastaja ja teatripedagoog.

Ta sündis Bulgaarias teatriinimeste peres. Ta õppis aastatel 1963–1964 Vitizi Teatri- ja Filmiakadeemias Bulgaarias. Aastatel 1964–1968 õppis ta Moskvas Riiklikus Teatrikunstiinstituudis (GITIS-es, Anatoli Efrose kursusel).

## Töökohad
*1968–1970 Kardjali Draamateater, Bulgaaria, lavastaja
*1970–1971 Burgasi Draamateater. Bulgaaria, lavastaja
*1971–1977 Bulgaaria Rahvuslik Noorsooteater, Bulgaaria, lavastaja
*1977–1983 Bulgaaria Satiiriteater, Bulgaaria, kunstiline juht
*1983–1986 Rahvuslik Kultuuripalee, Bulgaaria, kunstiline juht
*1986–1991 Bulgaaria Rahvusteater, Bulgaaria, direktor
*1991–2008 Carnegie Mellon University, Pittsburgh, USA, professor näitlemise ja lavastamise alal, lavastamise õppekava juht
*2008– vabakutseline lavastaja
*2009–2010 Eesti Muusika- ja Teatriakadeemia lavakunstikool, Tallinn, näitleja- ja lavastajatöö õppejõud
*2010–2011 Carnegie Mellon University, Pittsburgh, USA, lavastajate ja näitlejate õppejõud, emeriitprofessor

## Isiklikku
Tema abikaasa oli Eneken Aksel.

## Lavastusi
### Lavastused Eestis

* 2010 Edward Albee "Kes kardab Virginia Woolfi?" Tallinna Linnateater
* 2010 Sam Shepard "Maetud laps" Vanemuine
* 2011 David Hare "Amy seisukoht" Tallinna Linnateater
* 2012 David Edgar "Nelipühad" Eesti Draamateater

## Tunnustus
* 2013 Eesti Teatriliidu aasta lavastuse auhind (lavastuse "Nelipühad" lavastusmeeskonna liige"

## Kirjandus
* Mladen Kiselov (Eesti Lavastajate Liidu koduleht)
* Suri lavastaja Mladen Kiselov
Tony Barbieri

**Tony** (õieti **Anthony**) **Barbieri** (sündinud 26. augustil 1963) on Ameerika Ühendriikide näitleja.

## Välislingid
*
Jimmy Kimmel

**Jimmy** (õieti **James Christian**) **Kimmel** (sündinud 13. novembril 1967 New Yorgis Brooklynis) on Ameerika Ühendriikide näitleja ja koomik.

## Välislingid
*
Rosearik Rikki Simons

**Rosearik Rikki Simons** (sündinud 8. septembril 1970) on Ameerika Ühendriikide näitleja ja koomiksikunstnik.

## Välislingid
*
Andy Berman

**Andrew "Andy" Mark Berman** (sündinud 24. veebruaril 1968 Chicagos) on Ameerika Ühendriikide näitleja, koomik, stsenarist ja produtsent.

## Välislingid
*
Jack Angel

**Jack Angel** (24. oktoober 1930 Modesto, California – 19. oktoober 2021 Malibu, California) oli Ameerika Ühendriikide näitleja.

## Välislingid
*
Omar Gooding

**Omar M. Gooding** (sündinud 19. oktoobril 1976 Los Angeleses) on Ameerika Ühendriikide näitleja ja räppar. Tema isa on Cuba Gooding vanem ja vend Cuba Gooding Jr.

## Välislingid
*
Barry Shabaka Henley

**Barry Shabaka Henley** (sündinud 15. septembril 1954 New Orleansis) on Ameerika Ühendriikide näitleja.

## Välislingid
*
Adam Carolla

**Adam Carolla** (sündinud 27. mail 1964 Los Angeleses) on Ameerika Ühendriikide näitleja ja koomik.

Ta on osalenud saates "Dancing with the Stars" ("Tantsud tähtedega"), kus tema partneriks oli Julianne Hough.

## Välislingid
*
Living Things

**"Living Things"** on Linkin Parki viies stuudioalbum, mis ilmus 26. juunil 2012.

## Lugude nimekiri
#"Lost in the Echo"
#"In My Remains"
#"Burn It Down"
#"Lies Greed Misery"
#"I'll Be Gone"
#"Castle of Glass"
#"Victimized"
#"Roads Untraveled"
#"Skin to Bone"
#"Until It Breaks"
#"Tinfoil"
#"Powerless"
Sandy

**Sandy** võib tähendada järgmist:
*Sandy (orkaan)
*Sandy (eesnimi)
*Sandy (Inglismaa), linn Inglismaal
*Sandy (Oregon), linn USA-s Oregoni osariigis
*Sandy (Utah), linn USA-s Utah' osariigis
*...
Elwyn Brooks White

**Elwyn Brooks White** (rohkem tuntud kui **E. B. White**; 11. juuli 1899 Mount Vernon, New Yorgi osariik – 1. oktoober 1985 Brooklin, Maine) oli Ameerika Ühendriikide kirjanik ja ajakirjanik, kes sai tuntuks eeskätt lasteraamatute autorina.

Eesti keeles on kogumikus "Charlotte koob võrku" (Tallinn: Eesti Raamat, 1979) ilmunud tema kolm lastejutustust: "Charlotte koob võrku" ("Charlotte's web", tõlkinud Enn Soosaar), "Stuart Little" (tõlkinud Piret Saluri) ja "Luige trompet" ("The trumpet of the swan", tõlkinud Enn Soosaar). Jutustustes leiduvad värsid on tõlkinud Paul-Eerik Rummo, illustreerinud Asta Vender.
 
## Tunnustus
*1962 – valiti Ameerika Kunstide ja Kirjanduse Akadeemia liikmeks
Molekuli steeriline pinge

Keemias tähendab **steeriline pinge** ehk **molekuli pingestatus**  kõrgemat molekulisisest energiat, mis tuleneb molekuli struktuurist, kui aatomid on üksteise suhtes mitte kõige soodsamas ruumilises paigutuses. 

Molekuli steerilise pinge olulisemad põhjused ja komponendid on:
*van der Waalsi pinge tekib, kui molekulis esinevad mitteseotud aatomid või aatomite rühmad on üksteisele lähemal kui van der Waalsi raadiuste summa. Näiteks ''tert''-butüülrühmad on mahukad ja nende puhul esinevad tihti steerilised efektid
*väändepinge ehk väändedeformatsioon on seotud molekuli konformatsioonidega
*nurkdeformatsioon esineb põhiliselt tsükliliste molekulide korral ja tuleneb keemiliste sidemete nurkade kokkusurumisest või venitamisest. Eriti suured tsükli pinged (suur ebastabiilsus) on 3- ja 4-lüliliste tsüklite korral nagu tsüklopropaanid, tsüklopropeenid, epoksiidid.

## Vaata ka
*Deformatsioonienergia
*Tsüklilised ühendid
Portfoolio

**Portfoolio** on isiku või organisatsiooni töid tutvustav mapp.

Portfoolio võib olla füüsilisel või elektroonilisel kujul (e-portfoolio). Ajalooliselt on portfoolio olnud vahend visuaalsete kunstide viljelejatele. Tänapäeval kasutavad portfooliot erinevate ametite esindajad, kui oma oskuste tõestusmaterjali usalduse tekitamiseks kliendis või tööandjas.

## Portfoolio sotsiaalmeedias
Personaalse, ametialase või ka ettevõtte toodete ja teenuste esitlemiseks portfooliona on sotsiaalmeedias mitmeid võimalusi. LinkedIn pakub võimalusi luua isikliku avaliku või peidetud CV ja portfoolio. Pinteresti portfooliosse saab lisada materjale peamiselt visuaalsel kujul, lisaks saab kasutada slaidide üleslaadimiseks SlideShare'i, video-CV'ks Youtube'i või Vimeot.

## Viited

## Välislingid

* Eestikeelne õpetus e-portfoolio loomise kohta
Enn Uibo

**Enn Uibo** (kuni 1938 **Ervin Uibo**, ka **Uibu**; 12. oktoober (vkj)/25. oktoober 1912 Vana-Kariste vald, Halliste kihelkond, Pärnumaa – 31. august 1965 Dubravlag, Mordva ANSV) oli eesti luuletaja.

Ta õppis Maru algkoolis, Halliste kihelkonnakoolis ja Abja Kultuurtehnika Ühisgümnaasiumis. Töötas 1933. aastani Tallinnas ajakirjanikuna, lõpetas 1935. aastal Tallinnas raamatupidamiskursused ja töötas 1941. aastani Tallinnas raamatupidajana, peamiselt Põllutööministeeriumis ja metsatööstuse peavalitsuses. Ta osales taarausuliste ühingus Hiis ja Ülemaalise Eesti Noorsoo Ühenduse Tallinna osakonna (ÜENÜTO) kirjandussektsioonis.

Suvel 1941 oli ta metsavend, sügisest 1941 töötas ta Omakaitse Peavalitsuse raamatukogus, sügisest 1943 Omakaitse ülema kolonel Arnold Sinka käsundusametnikuna. Kevadel 1944 arreteeriti ta Gestapo poolt rahvusliku meelsuse tõttu ja mõisteti surma, kuid ta vabastati peagi. 

Pärast nurjunud katset põgeneda septembris Rootsi, arreteeris Nõukogude sõjaväeluure ta 20. novembril 1944 ja Leningradi sõjatribunal mõistis ta aastal 1945 surma, hiljem asendati otsus 15-aastase vabadusekaotusega, mille ta veetis Krasnojarski krais Norillagis. Ta vabanes laagrist aastal 1954 ja 20. aprillil 1956 asumiselt Norilskist. 1957. aasta algusest oli ta remondi- ja lauatööline Viljandi limonaadivabrikus.

Uuesti arreteeriti ta 23. aprillil 1957 rahvuslike ja Nõukogude-vastaste luuletuste pärast, mõisteti kümneks aastaks sunnitööle Mordva ANSV-sse. Ta suri Dubravlagi poliitvangide laagris, maeti nimetusse hauda Sosnovka kalmistul; talle on kenotaaf (mälestuskivi) Metsakalmistul.

## Looming

## Kirjandus
*Eerik Teder. "Uibo, Enn". // Eesti kirjarahva leksikon. Tallinn 1995. Lk 624–625
*Eerik Teder. "Uibo, Enn". // Eesti kirjanike leksikon. Eesti Raamat. Tallinn 2000. Lk 624–625
*Jaan Isotamm. "Enn Uibo sajand". Sirp, 26. oktoober 2012

## Välislingid
*Eesti biograafiline andmebaas ISIK
*Eesti kommunismiohvrid 1940–1991
Raúl Albiol

**Raúl Albiol Tortajada** (sündinud 4. septembril 1985 Vilamarxantis) on Hispaania jalgpallur, kes mängib Hispaania kõrgliiga klubis Villarreal ja Hispaania jalgpallikoondises kaitsjana.

Klubikarjääri jooksul on ta mänginud ka Valencias, Getafes, Madridi Realis ja Napolis.

Debüüdi rahvuskoondises tegi Albiol oktoobris 2007. Hispaania jalgpallikoondises on ta mänginud ka 2008. ja 2012. aasta Euroopa jalgpallimeistrivõistlustel ning 2010. aasta maailmameistrivõistlustel.
Lendav Ülikool

**Lendav Ülikool** (poola keeles **Uniwersytet Latający**) on mitteametlik nimetus kolmele põrandaalusele ülikoolile, mis on tegutsenud Poolas aastatel 1885–1905, 1977–1979 ja 1978–1981. 

Sama nime all tegutseb tänapäevane projekt Valgevenes. Valgevene Lendava Ülikooli osa töösessioone on korraldatud ODI mängude vormis Saksamaal Göttingenis.

## Välislingid
* Valgevene Lendava Ülikooli programm 2011/12. õa
* Valgevene Lendava Ülikooli tutvustus
Reet Ann Nurmberg

**Reet Ann Nurmberg** (aastast 1974 **Reet Ann Howell**; 19. märts 1945 Ängelholm, Skåne maakond, Rootsi – 10. juuni 1993 Brisbane, Austraalia) oli eestlasest sporditeadlane ja -ajaloolane.

1967. aastal lõpetas ta ajaloo alal Kanadas Toronto Ülikooli, oli Eesti Akadeemilise Kodu esimees ja korporatsiooni Filiae Patriae esinaine. 1970. aastal kaitses ta Alberta Ülikoolis magistritöö ja 1972. aastal Berkeley ülikoolis (USA California osariigis) doktoritöö "Sport ja kehaline kasvatus Eestis".

Ta on tegelenud võimlemise, tennise ja pikamaajooksuga. 

Ta pidas aastatel 1972–1973 loenguid Palomari kolledžis, 1974–1979 oli ta San Diego ülikoolis abi- ja kaasprofessor ning 1979–1981 Ottawa ülikoolis kaasprofessor. 1982. aastal pidas ta loenguid Brisbane'i kolledžis, aastatel 1983–1989 oli ta teadur Queenslandi Ülikoolis ja 1983–1989 ühtlasi kaasprofessor Queenslandi Tehnikaülikoolis.

## Sporditegelasena
Ta osales Austraalia Olümpiakomitee allüksuste ja rahvusvaheliste teadusorganisatsioonide töös, aitas korraldada ülemaailmseid konverentse ja kongresse.

Ta oli 1982. aastal üks Austraalia Mängude peakorraldajaid. 1991. aastal valiti ta Ameerika Kehalise Kasvatuse Akadeemia kirjavahetajaliikmeks, 1992. aastal Austraalia Olümpiakomiteesse, 1993. aastal pälvis Saksa Olümpiainstituudilt aunimetuse *Olympic Scholar*.

## Looming
Oli 15 raamatu ning rohkem kui 50 artikli või raamatupeatüki autor või kaasautor (enamasti koos abikaasa Max Howelliga).

## Liikmesus
*1991 Eesti Spordiajaloo Selts

## Isiklikku
Tema vennatütar on mäesuusataja Tiiu Nurmberg.

Ta abiellus 1974. aastal Max Howelliga.

## Kirjandus
* Kes on kes? Kes on kus? Kaugete maade eestlased. Lühielulood. Koostaja Vello Lään. Olion. 2011

## Välislingid
* 
* http://isik.tlulib.ee/index.php?id=1618
*Reet Ann Howelli haud Toronto Yorki kalmistul
Eugen Sacharias

**Eugen Sacharias** (aastatel 1939–1940 **Eugen Saarelinn**, hiljem ka **Eugen Sacharias-Saarelinn**; 21. aprill 1906 Berliin – 13. märts 2002 Adelaide) oli Eesti arhitekt.

Eugen Sacharias sündis Berliinis kaubandusfirma esindaja perekonnas. Ta alustas õpinguid Moskvas, kuid lõpetas aastal 1925 Tallinna vene gümnaasiumi. Arhitektikutse omandas ta aastatel 1925–1931 Praha Tehnikaülikoolis, tööpraktika sooritas aastatel 1931–1932 Tallinnas Eugen Habermanni büroos. Seejärel töötas ta Tallinnas oma arhitektibüroos. 

Siirdus märtsis 1941 Saksamaale ning sealt 1949. aastal Austraaliasse, kus asutas Adelaide'is oma arhitektuuri- ja ehitusbüroo kavandades väikeelamute rajoone ja sakraalehitisi.

## Looming
1930. aastate projekte
*Arvukalt esinduslikke üürimaju Tallinna südalinnas: 
**Pärnu maantee 8, osaühisus „Elamu“ maja ja Pärnu maantee 23
**Aia tänav 5 / Vana-Viru tänav 11, Hans Reimelti maja (1935)
**Kaupmehe tänav 10
**Kentmanni tänav 21
**Lembitu tänav 3
**Luise tänav 22
**Kunderi tänav 10
**Roosikrantsi tänav 19
**Karu tänava 41 / Tuukri põik 3 (algselt Hollandi põik 3), Scholom Minkovi maja (1933)
**Kentmanni tänav 11a, Oskar Suursöödi maja (1935)
**Kentmanni tänav 11b, Helmi Tui ja Karl Reitavi maja (1935)
**paarismaja Kuhlbarsi tänav 6 / Jakob Pärna tänav 1, korteriühingu "Kalju" maja
**Kuhlbarsi 8 / Gonsiori tänav 30 (algselt Gonsiori 54), korteriühingu "Oma Tuba" maja
**August Naarise maja, Tõnismägi 3a (algselt Tõnismägi 5) / Hariduse tänav 4 (1938)
**Jaama tänav 1 / Pärnu maantee (algselt Pärnu mnt 127) – Walter ja Reinhold Treubluti ja Veronika Steinfelsi maja (1939)
*Viljandi hotellihoone Tartu tänav 11 (1937–1939)
*sakraalehitisi: 
**Tallinna Vennastekoguduse palvela Kaupmehe tänav 15 (1934, hävinud)
**Noarootsi Vabadussõja mälestussammas (1935)
**Peeteli kirik Tallinnas (1937–1938)
**Tudulinna kirik (1939)

## Pilte

Pilt:Pärnu maantee 8, Tallinn.JPG|Pärnu maantee 8, Heili maja
File:Elamu Pärnu mnt 23, 1934. a..JPG|Elamu Pärnu mnt 23
Pilt:PeeteliKirik2007.jpg|Tallinna Peeteli kirik


## Kirjandus
* EKABL lk 457

## Välislingid
Padu tänav

**Padu tänav** on tänav Kärdla lõunaosas.

Padu tänav algab Heltermaa maanteelt ja kulgeb lõunasse. Tänava pikkus on 600 meetrit. Ta lõpeb Käina maanteel ja peale selle on tal ühine ristmik Alato tänavaga (paremalt). Sisuliselt moodustab Padu tänav osa Kärdla idapiirist, tänavast ida poole ei jää ühtki Kärdla tänavat ega maja.

Kuigi Padu tänav pole väga lühike, on sellel ainult üks maja (number 2). Lisaks sellele jääb tänava paarisnumbrite poolele metsamajandi saeveski tagakülg ja ühe Alato tänava maja külg. Paaritute numbrite poolel jääb tänava äärde üksnes heinamaariba, selle taga on märg mets. Märga metsa nimetatakse paduks ja selle järgi on tänav nimegi saanud. Tänava alguses tuleb Nuutri jõgi tänavale lähedale, 50 m kaugusele, ning kevadise suurvee ajal võib kogu jõe ja tänava alguse vaheline ala olla üle ujutatud.

Padu tänava algus on merepinnast 4 m kõrgusel ja lõpp on 6 m kõrgusel.

Logistilises mõttes on Padu tänav tähtis. See võimaldab sõita Käina ja Heltermaa maantee vahel Kärdlat läbimata. Kui Padu tänavat mitte kasutada, tuleks sõita peaaegu linna keskele Käina ja Heltermaa maantee ristmikule ning selle ümbersõidu pikkus oleks 2,0 kilomeetrit.

Seda arvestades võib tunduda imelikuna, et Padu tänav oli üks viimaseid Kärdla tänavaid, mis oli täies ulatuses kruusatee. Ta sai asfaltkatte alles 2007. aasta paiku, mil tänavat ühtlasi laiendati ja uputuste mõju vähendamiseks rajati tänava äärde sügavad kraavid. Tänava niivõrd hilise asfalteerimise põhjuseks on asjaolu, et Kärdla halduspiir on tõmmatud sedamoodi, et Padu tänav jääb sellest täies ulatuses välja. Tänava korrashoid ja asfalteerimine pole Kärdla linnavalitsuse, vaid Pühalepa vallavalitsuse asi. Seevastu nii tänava alguse kui lõpu ristmik kuuluvad Kärdlale. Ühtki liiklusmärki selle kohta, et Padu tänav asub väljaspool Kärdla piire, väljas ei ole ja sellepärast kehtib tänaval linna liikluskorraldus, sealhulgas linnalik kiiruspiirang.

Kaardid näitavad sageli Padu tänavat täiesti sirgena. Päris sirge ta siiski pole. Ristmikul Alato tänavaga teeb ta kerge käänaku vasakule. Aga kuna Padu tänava vasakus servas on lai heinamaariba, saab tänava algusest siiski lõppu näha.

Padu bussipeatus asub Heltermaa maanteel. See on ida poolt tulevatele bussidele linna saabumisel esimene peatus (ja ainus enne Keskväljakut). Bussipeatus on nime saanud tänava järgi, aga ta ei asu Padu tänava ja Heltermaa maantee ristmikul, vaid väljuvate busside peatus on sellest 200 ja saabuvate busside peatus koguni 450 meetrit kesklinnale lähemal.

Padu hotell ei asu Padu tänaval, kuid siiski sellele üsna lähedal. Ometigi pole hotell saanud nime tänava järgi, sest see on hotelli omaniku perekonnanimi.

## Viited
Burgundia (täpsustus)

**Burgundia** võib tähendada:

## Kohad
* Burgundia, Prantsusmaa piirkond
selle ajaloo kohta vaata:
* Burgundia ajalugu, hõlmab mitmeid alasid väga erinevates piirides.
* Burgundia kuningriik, kaks erinevat kuningriiki erinevatel aegadel, (561–687) ja (933–1033).
* Alam-Burgundia (879–933), kuningriik, mis ühendatuna Ülem-Burgundiaga moodustas teise Burgundia kuningriigi.
* Burgundia (vaba)krahvkond (982–1678)
* Ülem-Burgundia (843...1032), hertsogkond Karolingide impeeriumis.
*ajalooline Burgundia hertsogkond (1032–1477), kattub jämedalt võttes Burgundia piirkonnaga.
* Burgundia Madalmaad, keskaegne territooriumide kogum, mis paiknes rohkem põhja pool, kui ükski eelpoolnimetatutest.
* Burgundia ringkond, Saksa-Rooma riigis (1512–ca 1790) 
* Burgundia sõjad
* Franche-Comté, endine Prantsusmaa provints, tänapäeval Prantsusmaa piirkond. Algselt Burgundia vabakrahvkond Saksa-Rooma riigis.
## Muud
* Burgundia vein
* Burgundia (värvus)
Apenniini karihiir

**Apenniini karihiir** (*Sorex samniticus*) on liik väikesi imetajaid karihiirlaste sugukonnast karihiirte perekonnast, kes on endeemne liik Apenniini poolsaarel.

## Kirjeldus
Sarnaneb välimuselt mets-karihiirega, kuid nende kromosoomistik ning alalõualuu ja kolju mõõtmed on piisavalt erinevad, et apenniini karihiiri peetakse eraldi liigiks. Nad on mets-karihiirest veidi väiksemad ja lamedama peaga.

Nende tüvepikkus on 68–78 millimeetrit, saba on 33–45 millimeetri pikkune, tagakäpad 11–12,5 millimeetrit. Kehakaal on vahemikus 6,5–10 grammi. Nende ülemiste lõikehammaste köprude vahel on ümarad sälgud ning nende hambavalem on 3/1, 1/1, 3/1, 3/3 = 32. 

## Elukeskkond ja ökoloogia
Sarnaneb nii välimuselt kui ka ökoloogilise niši poolest mets-karihiirega, kuid on levinud ainult Mandri-Itaalias Apenniinidest kuni Caladriani 300–1160 meetri kõrgusel üle merepinna. Elavad põõsastikes, kuid väldivad tihedat metsa ja eelistavad niisket elukeskkonda: neid leidub ojade läheduses, soodes ja kivimüüridel niisketes piirkondades. Ei ole teada, et nad urge rajaks.

Sigima hakkavad maikuus.

## Ohustatus
Neid loetakse soodsas seisundis liigiks ning nende levila sisse jääb ka kaitsealuseid piirkondi. Nende täpne arvukus ega ka muutused populatsioonis ei ole teada, kuid nad on siiski küllaltki laialt levinud. Peamisteks ohtudeks on elupaikade kaotus põllumajanduse ja linnastumise tõttu ning pestitsiidide kasutamine. Apenniini karihiired on kantud Berni konventsiooni III lisa liikide hulka.

## Viited

## Kirjandus
* David W. MacDonald, Pricilla Barret *Euroopa imetajad*, Eesti Entsüklopeediakirjastus 2002 ISBN 9985-70-100-3

## Välislingid

* Apenniini karihiir (pilt)
Adra tänav (Tartu)

**Adra tänav** on tänav Tartus Raadi-Kruusamäe linnaosas.

Tänav algab Kruusakuru tänavalt, ristub Vao ja Künni tänavaga ning lõpeb Nurme tänaval.

Tänav sai nime 3. detsembril 1954.

Tänava pikkus on 210 meetrit.
Aianduse tänav

**Aianduse tänav** on tänav Tartus Ropka linnaosas.

Tänav algab Võru tänavalt, ristub Piima ja Pihlaka tänavaga ning lõpeb Ülenurme tänava 
otsa juures.

Tänava pikkus on 350 meetrit. Sai nime 28.03.1957.

Seal asub ka uus Tartu Variku Kool.
Jonathan Winters

**Jonathan Harshman Winters III** (11. november 1925 Bellbrook, Ohio – 11. aprill 2013) oli Ameerika Ühendriikide näitleja.

## Välislingid
*
Read

***Read*** (inglise keelest) ehk lugem on geneetikas sekveneerimisel kasutatav mõiste. Lugem on  ühe maatritssegmendi (nt: DNA,RNA) üks sekveneeritud jupp. 

Näiteks juhul, kui maatritssegmendiks on 1000 nukleotiidi pikk cDNA molekuli positiivne ahel ja sekveneerimisel määratakse sellest jupist esimesed 200 nukleotiidi, siis see 200 aluspaari on üks lugem. Paaris otstega readid (inglise keelest "paired end read") on lugemid, mille puhul on teada järjestused selle 1000 aluspaari mõlemast otsast. Tänapäeva sekvenaatorid on võimelised ühe masina jooksutamisega tekitama miljardeid *reade*.
Pierre-Jean de Béranger

**Pierre-Jean de Béranger** [pjeer-žaa(n) dö beranž'ee] (19. august 1780 Pariis – 16. juuli 1857 Pariis) oli prantsuse luuletaja ja laulutekstide kirjutaja, kes oli oma eluajal väga populaarne. Tema laulutekstid sisaldavad teravmeelset, ent rahvalikus laadis kirjutatud poliitilist satiiri.

Eesti keeles on Béranger' laulud ilmunud Jaan Krossi tõlkes (Tallinn: Eesti Riiklik Kirjastus, 1963; teine trükk Tallinn: Eesti Keele Sihtasutus, 2006, paralleeltekstiga prantsuse keeles).
Faas (täpsustus)

**Faas** on mitmetähenduslik sõna:
***[[Faas]]** on füüsikas tsüklilise võnkumise seisund.
***[[Faas (füüsikaline keemia)|Faas]]** on füüsikalises keemias agregaatolek, milles aine keemiline koostis ja omadused on kogu selle ulatuses ühesugused.
***[[Faas (tehnoloogia)|Faas]]** on terava serva kõrvaldamisel tekkiv pind töödeldud esemel.
***[[Faas (elekter)|Faas]]** on elektrotehnika mõiste.
***[[Faas (astronoomia)|Faas]]** on vahelduvalt ketta ja sirbina nähtava taevakeha (nt Kuu) sirbi arengut iseloomustav suurus.
Register

**Register** (<ladina keeles *registrum* "eeskirjade kogu või nimestik") on millegi loend või nimestik, arvele võetud andmete kogu, seda sisaldav raamat vms.

Mingi teose, näiteks aimeteose märksõnade kindlal põhimõttel järjestatud registrit nimetatakse selle põhimõtte järgi aineregistriks, nimeregistriks jne.

## Vaata ka
*Rahvastikuregister
*Kultuurimälestiste riiklik register
*UNESCO maailma mälu register
*United States National Recording Registry
*Matrikkel
*Kataster
*Kaartkataloog
*Nomenklatuur
*Sadamaregister
Anne Šaraškin

**Anne Šaraškin** (sündinud **Anne Ronk**; 19. jaanuaril 1938 Pajusi vald, Viljandimaa – 15. juuli 2025) oli Eesti iluuisutaja (jäätantsija) ja iluuisutamiskohtunik. 

Aastail 1963–1969 tuli ta kuuel korral Eesti NSV meistriks jäätantsus ja 1956. aastal oli ta Eesti NSV meister ka üksikjäätantsus. Aastail 1972–2008 tegutses ta iluuisutamiskohtunikuna, jõudes välja ka rahvusvahelise kategooriani. 

Aastal 2012 oli Anne Šaraškin kohtunik telesaates "Tähed jääl". 

Tema abikaasa Jüri Šaraškin oli purjetaja, jääpurjetaja ja purjetamiskohtunik. Poeg Peter Šaraškin on samuti purjetaja, nagu oli ka tütar Mari Šaraškin (1974–2011).

## Välislingid
*
Indeks (kood)

**Indeks** on numbritest, tähtedest või mõlemaist koosnev leppemärk, kood, sihtnumber.

## Vaata ka
* Sihtnumber (endine postiindeks)
* Meloodia indeks
Indeks (majandus)

**Indeks** on majanduses suhtarv, mis näitab kas majandusliku nähtuse keskmist muutumist või mingi teguri mõju suurust majanduslikule resultaadile.

## Vaata ka
*Ahelindeks
*Ehitushinnaindeks
*Inimarengu indeks
*Tarbijahinnaindeks
*Demograafiline tööturusurve indeks
*Jätkusuutliku ühiskonna indeks
*Säästva majandusliku heaolu indeks
*Tõelise arengu indeks
Haridus (film 2009)

"**Haridus**" (inglise keeles "An Education") on 2009. aastal esilinastunud Briti draamafilm, mis tugineb ajakirjaniku Lynn Barberi mälestustele. Filmi lavastas Lone Scherfig Nick Hornby stsenaariumile. Filmi peaosades mängivad Carey Mulligan ja  Peter Sarsgaard. Film pälvis kolm Oscari nominatsiooni, seda ka parima filmi ja naispeaosatäitja kategooriates.
Abeli integraal

**Abeli integraal** (norra matemaatiku Niels Abeli järgi) on integraal kujul

:\int_{z_0}^z R\left(x,w\right)dx,

kus *R* on muutujate *x* ning *w* ratsionaalfunktsioon, kusjuures *w* on omakorda algebraline funktsioon muutujast *x*. Täpsemalt, *x* ja *w* on seotud võrrandiga

:F\left(x,w\right)=0, \,  

kus F\left(x,w\right) on muutuja w polünoom:

:F\left(x,w\right)\equiv\phi_n\left(x\right)w^n+\cdots+\phi_1\left(x\right)w+\phi_0\left(x\right), \, 

mille kordajad \phi_j\left(x\right), j=0,1,\ldots,n on muutuja *x* ratsionaalfunktsioonid. Abeli integraali väärtus ei sõltu mitte ainult integraali rajadest, vaid ka joonest komplekstasandil, üle mille integreeritakse. Viimane asjaolu muudab Abeli integraali muutuja *z* mitmeseks funktsiooniks.

## Erijuhud

Abeli integraalid üldistavad elliptilisi integraale, mis vastavad olukorrale
:F\left(x,w\right)=w^2-P\left(x\right), \, 
kus *P* on kolmandat või neljandat järku polünoom. Juhul, kui *P* järk on suurem kui 4, on tegemist hüperelliptilise integraaliga.

## Viited
Mark Clattenburg

**Mark Clattenburg** (sündinud 13. märtsil 1975) on Inglismaa jalgpallikohtunik, kes peamiselt teenindab Premier League'i mänge.

Clattenburg oli kohtunikuks 2012. aasta olümpiamängude jalgpalliturniiri finaalmängul, mis lõppes Mehhiko 2:1 võiduga Brasiilia üle.
Mitmene funktsioon

**Mitmene funktsioon** ehk **mitmeväärtuseline funktsioon** on funktsiooni üldistus, mille määramispiirkonnas vastab mõnele argumendi väärtusele vähemalt kaks väärtust.

Tavaliselt tõlgendatakse mitmest funktsiooni teatud üheste funktsioonide, vaadeldava mitmese funktsiooni **harude**, hulgana. Näiteks funktsiooni *y* = *x*2 pöördfunktsiooni harud on *x* = √*y* ja *x* = -√*y*.

## Vaata ka

* Seos (matemaatika)

## Viited
Jan Olof Palmér

**Jan Olof Palmér** (sündinud 27. augustil 1950) on Rootsi ja Taani lennundustegelane. Ta oli Eesti riikliku lennufirma Estonian Airi juht 1. novembrist 2012 kuni selle tegevuse lõppemiseni 7. novembril 2015. Palmér vahetas sellel kohal välja Tero Taskila, kelle juhtimisel saavutas Estonian Air oma ajaloo suurima kahjumi.

Varem on Palmér juhtinud pankrotistunud lennufirmasid Cimber Sterling (Taani) ja Skyways (Rootsi), mis kuulusid Ukraina ettevõtjale Ihor Kolomoyskyile. Tema palk Estonian Airi juhina on 21 500 eurot kuus, kolmandiku väiksem kui Taskilal (33 300 eurot), samuti pole talle ette nähtud lahkumishüvitist.

## Viited

## Välislingid
* "Vaata Estonian Airi uue juhi CVd" ÄP, 31.10.2012
* "Uue juhi palk kolmandiku võrra väiksem" ÄP, 31.10.2012
* "Kaks eelmist Palméri juhitud lennufirmat pankrotis" ÄP, 31.10.2012
Kant (perekonnanimi)

**Kant** on perekonnanimi, mille tuntuim kandja oli saksa filosoof Immanuel Kant. Eesti inimestest on tuntuim sellenimeline olnud  geograaf Edgar Kant. 

Nimede eestitamisel on Kandi-nimelistele isikutele uueks perekonnanimeks antud Kandimaa (1939. aastal Sindis).

## Teisi selle nime kandjaid
*Agnes Kant, Madalmaade poliitik ja epidemioloog
*Edgar Kant, eesti geograaf
*Eva Kant, koomiksitegelane
*Hari Kant, Kanada maahokimängija
*Hermann Kant, saksa kirjanik
*Horst Kant
*Immanuel Kant, saksa filosoof
*Johannes Kant
*Karl Kant
*Kerli Kant
*Krishan Kant, India poliitik
*Krishna Kant, India arvutiteadlane
*Kulla-Siiri Kant, eesti muusik
*Leida Helene Kant
*Marion Kant
*Otto Kant
*Uwe Kant, saksa kirjanik
*Ülle Kant, eesti illustraator
Tallinna–Tartu lennuliin

**Tallinna–Tartu lennuliin** oli Tallinna ja Tartut ühendav lennuliin Eestis, millel lendasid Estonian Airi lennukid.

Mõlemal suunal toimus üks reis päevas.

Tallinna–Tartu liinil on lennatud ka varem. 15. mail 1923 alustasid reisijatevedu marsruudil Tallinn–Viljandi–Tartu–Tallinn Aeronaudi lennukid. Estonian Air lennutas esimest korda reisijaid Tallinna ja Tartu vahel 1991. aastal reisilennukitega An-2 ja Jak-40.

## Maandumised [[lennuväli|lennuväljadel]]
*Tallinn
*Tartu
Mati Ahven

**Mati Ahven** (3. veebruar 1943 Rannu, Tartumaa – 12. veebruar 2022) oli insener-mehaanik, Eesti Vabariigi Ülemnõukogu ja 20. Augusti Klubi liige.

Ta lõpetas 1961. aastal Põltsamaa Keskkooli ja 1969. aastal Eesti Põllumajanduse Akadeemia põllumajanduse mehhaniseerimise teaduskonna.

Aastatel 1969–1990 töötas ta Põltsamaal inseneri ja tootmisjuhina.

Aastatel 1990–1992 oli ta Eesti Vabariigi Ülemnõukogu liige, kuuludes selle sotsiaalkomisjoni; ta osales ka maasaadikurühma töös. 20. augustil 1991 hääletas ta Eesti iseseisvuse taastamise poolt. Lisaks valiti ta 1989. aastal Põltsamaa linnavolikogu liikmeks.

## Tunnustus
*2002 Riigivapi V klassi teenetemärk
*2006 Riigivapi III klassi teenetemärk

## Isiklikku
Tema lelled olid keeleteadlane Heino Ahven ja luuletaja Kalju Ahven.

## Viited
Klara Hallik

**Klara Hallik** (aastani 1960 **Klara Pantelejeva**; 24. aprill 1933 Vruda alev, Volossovo rajoon, Leningradi oblast – 11. oktoober 2025) oli Eesti politoloog ja poliitik.

Ta sündis 1933. aastal Vruda alevis, mis tollal oli asustatud peamiselt eestlastest asunike järeltulijatega. Tema isa oli venelane ja ema oli eestlane.

Ta lõpetas aastal 1948 Kaarepere 7-klassilise kooli ja aastal 1954 Tartu Õpetajate Instituudi. Aastal 1961 lõpetas ta Tallinna Pedagoogilise Instituudi.

## Tegevus ELKNÜ-s ja NLKP-s
Ta oli aastatel 1952–1955 ELKNÜ Tartu linnakomitee osakonnajuhataja ja sekretär ning aastatel 1955–1962 ELKNÜ Keskkomitee sekretär. Tallinna Polütehnilise Instituudi teadusliku kommunismi kateedri juhataja.

Aastal 1965 lõpetas ta aspirantuuri NLKP Keskkomitee juures asuvas Ühiskonnateaduste Akadeemias; samal aastal kaitses ta ajalookandidaadi väitekirja. 

## Tegevus iseseisvuse taastanud Eestis
16. aprillist 21. oktoobrini 1992 oli ta portfellita minister Tiit Vähi esimeses valitsuses. 

Ta osales 2001 Eesti sotsiaalteadlaste avalikus pöördumises "Kaks Eestit", milles tunti muret Eesti ühiskondliku arengu pärast. 

## Tunnustus
* 1983 – Eesti NSV teeneline haridustöötaja

## Viited

## Välislingid

* Natsionalism lahutab Eestit ja perekonda
* Koguteos naistest poliitika tipus: EESTI VABARIIGI NAISMINISTRID
Ravila Külaselts

**Ravila Külaselts** on mittetulundusühing Harju maakonnas Kose vallas Ravila alevikus.

Selts loodi 2012. aasta sügisel.

MTÜ tegeleb Ravila külaelu edendamisega. Tema registrikood on 80345517.

## Välislingid
*Koduleht
Burgundia dünastia

**Burgundia dünastia** oli Kapetingide dünastia kõrvalharu, mis põlvnes Prantsusmaa kuninga Robert II nooremast pojast, Burgundia hertsog Robert I-st.

Dünastia valitses Burgundia hertsogkonda aastatel 1032–1361. Dünastia pealiin lõppes Philippe I surmaga aastal 1361. Tema hertsogkonna päris Prantsusmaa kuningas Jean II, kelle ema oli olnud Burgundia dünastia liige; nii läks hertsogkond Valois' dünastiale, mis siis Prantsusmaad valitses.

Burgundia dünastia pealiini väljapaistvad liikmed olid:

* Robert I, Burgundia hertsog
* Henri, Portugali krahv
* Hugues III, Burgundia hertsog
* Eudes IV, Burgundia hertsog
* Burgundia Marguerite, Prantsusmaa kuninga Louis X esimene naine ja kuninganna
* Jeanne Lombakas, Prantsusmaa kuninga Philippe VI esimene naine ja kuninganna
* Philip I, Burgundia hertsog

## Portugali haru

Portugali Burgundia dünastia (portugali *Casa de Borgonha*) oli Burgundia dünastia Portugali kõrvalharu, mille asutas Portugali krahv Henri aastal 1093. Dünastia hääbus kuningas Fernando I de Portugali surmaga aastal 1383.

## Vaata ka

*Valois-Burgundia dünastia
Maite Perroni

**Maite Perroni Beorlegui** (sündinud 9. märtsil 1983 Mexicos) on Mehhiko näitleja ja laulja/muusik.

Ta on mänginud peaosa mitmes Ladina-Ameerika seebiooperis: "Rebelde" (2004), "Cuidado con el Ángel" (2008), "Mi Pecado" (2009), "Triunfo del Amor" (2010), "Cachito de Cielo" (2012), "Metskass" (2014) ja "Antes muerta que Lichita" (2015)

Ta kogus tunnustust, kui sai RBD Latin Grammy auhinna. Univision nimetas ta "uueks seebiooperite kuningannaks" 2009. aastal. 2012. aastal sõlmis ta lepingu Warner Music Groupiga, samal aastal ilmus välja tema esimene soolostuudioalbum "Eclipse de Luna", mis jõudis peamises Mehhiko albumite edetabelis Amprofon Top 20 kolmandale kohale, oli üheksas Billboardi ladinaameerika albumite edetabelis ning teine ladinaameerika popmuusika albumite edetabelis.

## Elulugu
Maite Perroni sündis Mexicos, aga kasvas üles Guadajaras. Kui ta oli 12-aastane, kolis ta pere Mexicosse. Tal on kaks nooremat venda: Adolfo ja Francisco. Ta õppis näitlemist Televisas 2000. aasta paiku, läbides kaks aastat kolmeaastasest kursusest.

### Näitlemine
Maite esmaroll oli seebiooperis "Rebelde" (uusversioon Argentina seebiooperist "Rebelde Way"), mis sai väga menukaks, pärast seda sai ta rolli sarjas "Cuidado con el Ángel", näitleja William Levy kõrval (eesti keeles "Ettevaatust ingliga"). See sai üle maailma tuntuks. Järgmised tähtsamad rollid – "Mi Pecado" koos näitleja Eugenio Silleriga. Seriaalis "Triunfo del Amor" tegi ta jälle koostööd William Levyga. Tema üks seni viimaseid peaosi on seriaalis "Cachito de Cielo" koos Pedro Fernandezega. Sari lõpetati plaanitust varem kehva reitingu tõttu. Sarjas "Metskass" mängis ta koos Daniel Arenasega.

### Laulmine
Maite oli populaarse ansambli RBD solist. RBD on andnud välja 9 stuudioalbumit portugali, hispaania ja inglise keeles, albumeid on siiani müüdud 20 miljonit eksemplari üle maailma. 8. augustil 2008 teatas RBD oma fännidele, et ansambel läheb laiali. Nad tegid lõputuurnee "Gira Del Adios World Tour", mis lõppes enne 2009. aastat. Maite oli ringreisil suurema osa ajast haige. 17. juulil 2010 andis Maite välja singli "No Vuelvas". Maite laulis koos Marco di Mauroga laulu "A Partir de Hoy", mis oli telesarja "Triunfo del Amor" tunnuslaul.

## Isiklikku
Perroni oli kihlatud Guido Larisega, kuid nad läksid lahku 2008. aasta augustis. Maite oli kaks aastat suhtes muusiku ja helilooja Mane de la Parraga, paar läks lahku detsembris 2012.

Perroni on alates 2013. aasta oktoobrist suhtes muusikaprodutsent Koko Stambukiga.
Massi jäävuse seadus

**Massi jäävuse seadus** on oluline füüsika ja keemia seadus. See väidab, et *isoleeritud (suletud) süsteemi [[mass]] on ajas muutumatu suurus*. Seega suletud süsteemi kogumass on jääv, seda ei lisandu ega hävi süsteemi sees toimuvate protsesside käigus.

Suletud süsteem tähendab, et ei toimu aine ega energia lisamist ega eemaldamist. Kui süsteem ei ole suletud, siis võib tema mass suureneda ainult väljastpoolt juurdetuleva massi võrra. 

Massi jäävuse seadusele eelnes paljude keemikute poolt keemiaalaste seaduspärasuste väljatoomine, kuid selge formuleeringu esitas Antoine Lavoisier (1728–1794). 

Massi jäävuse seadus on seotud energia jäävuse seadusega, mis väidab, et isoleeritud süsteemi energia on ajas muutumatu suurus (energia on jääv). Sellest seadusest järeldub, et energia ei teki ega kao, ta võib vaid muunduda ühest liigist teise ning kanduda ühelt kehalt teisele. Kaasaegsete arusaamade kohaselt on energia ja mass seotud, kuid see osutub oluliseks tuumafüüsika korral. Nimetatud kaks seadust on ühendatavad üheks massi ja energia ekvivalentsuse seaduseks (*E* = *mc*2 ja sellest tuleneb Δ*m* = Δ*E*/*c*2, kus *E* on energia, *m* mass ja *c* on valguse kiirus vaakumis). 

Keemilises protsessis väikese hulga soojus- või kiirgusenergia lisamise või äravõtmisega seotud massi muutus on väga väike, s.t siin energia vahetus keskkonnaga massi praktiliselt ei muuda. Sellest tulenevalt massi jäävuse seaduse järgi eraldatud süsteemis massi ei lisandu ega hävi, ehkki ained süsteemi sees võivad muunduda teisteks aineteks. Seega mingis *keemilises protsessis lähteoleku (lähteainete) mass on võrdne lõppoleku (produktide) massiga*. 

Kaasaegse keemia jaoks olulise massi jäävuse seaduse avastas 18. sajandi lõpus Antoine Lavoisier.

## Vaata ka
*Keemiaseadus
Alasi tänav

**Alasi tänav** on tänav Tartus.

Tänav saab alguse Võru tänavalt, ristub Jalaka tänavaga  ja lõpeb Vasara tänaval, olles seejuures umbes 645 meetrit pikk. Nime sai tänav 3.detsembril 1954.
Jean-Marc Ayrault

**Jean-Marc Ayrault** [] (sündinud 25. jaanuaril 1950 Maulévrier's) on Prantsusmaa poliitik, 16. maist 2012 kuni 31. märtsini 2014 Prantsusmaa peaminister. 

Aastail 1989–2012 oli ta Nantes'i linnapea, 1997–2012 juhtis Sotsialistliku Partei gruppi Rahvusassamblees.

Pärast François Hollande'i võitu Prantsusmaa 2012. aasta presidendivalimistel nimetati Ayrault riigi peaministriks. Pärast Sotsialistliku partei kaotust 2014. aasta märtsi kohalikel valimistel astus ta tagasi.

11. veebruarist 2016 kuni 10. maini 2017 oli ta Prantsusmaa välisminister.

## Viited

## Välislingid
Raviasutus

**Raviasutus** ehk **ravila** (vananenud kirjanduses: *raviasutis*) on asutus, kus tegeletakse haigete ambulatoorse ja/või statsionaarse ravimisega.

## Raviasutuste liike
*ambulatoorium
*haigla
*hambaravila
*kliinik
*leprosoorium
*mudaravila
*polikliinik
*sanatoorium
*vesiravila

## Vaata ka
*Raviasutiste ja laboratooriumide seadus
Helme Sanatoorne Internaatkool

**Helme Sanatoorne Internaatkool** oli erikool tänapäevase haldusjaotuse järgi Valga maakonnas Tõrva vallas Kirikukülas. Kool asus Tikste ürgoru läänekaldal.

Kool asutati 1963. aastal ja suleti 2012. aastal. Rahvasuus kutsuti kooli ka Pokardi kooliks.

## Viited
Sodipodi

**Sodipodi** on avatud lähtekoodiga vektorgraafika tarkvara, Inkscape'i eelkäija.

Sodipodi alustas Raph Levieni kirjutatud graafikatarkvara Gill haruna.

Sodipodi tarkvara kirjutas eestlane Lauris Kaplinski ja selle nimetus tuleb laste sõnavarast.

Sodipodi toetab SVG vormingut, aga see pole täielikult implementeeritud.

Sodipodi arendamine lõpetati 2004.
LV

**LV** või **Lv** või **lv** või **L-V** on lühend, mis võib tähendada järgmist:
*LV on linnavalitsus
*LV on liitvabariik
*LV on Läti maatähis (inglise Latvia; lühend ka LVA)
*LV on Lääne-Virumaa (lühend ka L-V)
*Lv on livermoorium (keemiline element)
*lv on läti keele rahvusvaheline tähis (lühend ka lav)
*lv on liivi keel(es)
*LV on Lõõtsavägilased
Meerbusch

**Meerbusch** on linn Saksamaa lääneosas Nordrhein-Westfaleni liidumaal. Asub Reini vasakkaldal Düsseldorfist vahetult läänes ja Duisburgist lõunas.

## Ajalugu

1001 rajati Meeri kindlus. Linn loodi 1970. aastal 8 valla liitmise teel. 

Endised vallad ja praegused linnaosad on Büderich, Osterath, Lank-Latum, Ossum-Bösinghoven, Strümp, Langst-Kierst, Nierst ja Ilverich.

## Viited

## Välislingid

*Meerbuschi koduleht
Heinrich LXXII

**Heinrich LXXII** (27. märts 1797 Ebersdorf – 17. veebruar 1853 Dresden) oli Reuß-Ebersdorfi vürst aastail 1822–1848 ja Reuß-Lobensteini vürst aastail 1824–1848.

Ta oli Reuß-Ebersdorfi vürsti Heinrich LI ja viimase abikaasa, Hoymi krahvinna Luise poeg. 1. oktoobril 1848 loobus ta troonist Reuß-Schleizi vürsti Heinrich LXII kasuks.
Arthur ja nähtamatud

"**Arthur ja nähtamatud**" (eesti keeles on kasutatud ka pealkirju "Artur ja Minimoid" ning "Artur ja Minimoid"; prantsuse keeles "Arthur et les Minimoys" ja inglise keeles "Arthur and the Invisibles" või "Arthur and the Minimoys") on Luc Bessoni fantaasiafilm. Film on osaliselt animeeritud ja osaliselt pärisnäitlejatega. Filmi eelarveks oli 65 miljonit eurot ja ta oli mõnda aega kõige kallim Prantsuse film.
Aleksandr Škirin

**Aleksandr Škirin** (rahvusvaheliselt kasutatakse kirjapilti Aleksandr Shkirin; sündinud 5. mail 1985) on Eesti iluuisutaja, jäätantsija.
Tema partneriks jääl on olnud Julia Abolina.

2012. aastal osales ta telesaates "Tähed jääl", kus tema partneriks oli Liis Tappo-Treial.

## Viited